 Katibu Mtendaji wa TNBC, Raymond Mbilinyi alisema baraza limeingia mkataba na ‘Local Investment Climate Reform’ (LIC) kutoka Denmark wenye lengo la kutengeneza mazingira wezeshi ya biashara nchini.Alisema lengo kuu la LIC ni kutengeneza mahusiano mazuri kati ya sekta za umma na sekta binafsi katika ufanyajibiashara kwani hili ni tatizo kubwa walilobaini katika tafiti zao za awali.“Mradi huu utakuwa kichocheo kikubwa cha uwekezaji, kwani umelenga katika kuibua fursa katika kila mkoa namna ya kuziendeleza fursa hivyo kwa kutafuta wawekezaji wa ndani na wa nje,” alisema.